Suid Afrikaanse Nuus Thread - Page 90 - Stormfront
Page 90 of 226 « First < 40 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 140 190 > Last »
07-12-2006, 09:27 AM #891
‘SA gevaarlikste reisbestemming’
LONDEN. – Suid-Afrika is eerste op die lys van lande waaroor Britse toeriste gewaarsku word teen geweldsmisdade, blyk uit navorsing gedoen deur die versekeringsmaatskappy Norwich Union.
Suid-Afrika is uitgesonder as die land waar toeriste die meeste las het van bagasie wat wegraak, diefstal en geweldsmisdade. Dit is ook vyfde op die lys van plekke waar toeriste mees waarskynlik voedselvergiftiging sal opdoen. Ná Thailand is Suid-Afrika ook die plek waar toeriste mees waarskynlik in padongelukke betrokke sal raak, wys die navorsing.
Volgens me. Dawn McMullen, woordvoerder vir Norwich Union in Brittanje, is die navorsing op 60 000 eise vir reisversekering gegrond wat in 2005 aangemeld is.
Sy sê hoewel daar in baie van die gevalle nie ’n vuurwapen betrokke was nie, was dit baie ontstellend vir die toeriste.
Daar is verlede jaar sowat 1 000 eise by die maatskappy ingedien van kliënte wat in Suid-Afrika moeilikheid gehad het. Sy kon nie besonderhede van eise bekend maak nie, maar het gesê dit was meestal die gevolg van aanvalle op straat waar mense se juweliersware en geld gesteel is.
“Ons ontmoedig nie mense om Suid-Afrika as ’n toeristebestemming te kies nie. Ons herinner hulle egter daaraan dat hulle versigtig moet wees.”
Sy sê die maatskappy waarsku sy kliënte om nie hul juwele te dra wanneer hulle Suid-Afrika besoek nie en om die kluise in hotelle te gebruik sodat hulle nie waardevolle items en baie geld met hulle saamdra nie.
“Toeriste moet ook altyd probeer om plaaslik raad te vra oor hoe hulle hulself moet beskerm, en op hul persoonlike veiligheid te let.”
Ander lande waar toeriste telkens die teiken is, is Thailand, wat in amper elke afdeling van risiko, onder die eerste vyf is, en die Tsjeggiese Republiek, wat die meeste eise van slagoffers van sakkerollers voortbring.
07-12-2006, 09:30 AM #892
Bende in polisie-uniforms beroof egpaar
’n Sieklike 66-jarige man moes kaalvoet oor ’n 4 m hoë elektriese omheining klim om hulp te soek nadat ’n rowerbende – met polisie-uniforms, koeëlvaste baadjies én ’n geboeide “verdagte” in hul motor en al – hom en sy 57-jarige vrou in hul spoghuis aangerand en beroof het.
Volgens mev. Susan Adler het sy agterdogtig geraak toe dié “polisielede” eergister omstreeks 12:00 in ’n wit Volkswagen Golf by hul huis in ’n veiligheidskompleks in San*down in die noorde van Johannesburg opdaag en daarop aandring dat sy ’n “verdagte” uitken wat glo agt maande gelede by dieselfde huis ingebreek het.
Adler het gister aan Beeld vertel hoe sy en haar man, Harris, wat aan ’n hartkwaal ly en ’n pasaangeër het, die mans by die huis ingelaat het nadat hulle aangebied het om ’n selfoonfoto van die verdagte aan die egpaar te wys.
Volgens haar het een van die mans later saam met die “ verdagte” in die huis verskyn nadat dié glo die badkamer wou gebruik.
“Ek het vir my man gesê alles is nie pluis nie, maar die volgende oomblik was die verdagte nie meer in boeie nie en het hulle vuurwapens teen ons koppe gedruk,” het sy gesê.
Hul hande en voete is met kledingstukke en telefoonkoord vasgebind,waarna die rowers geld geëis en gedreig het om die egpaar te skiet, het 702 Talk Radio gisteroggend berig.
“Een van hulle het my man met ’n vuurwapen in die gesig geslaan en sy kop met ’n handdoek toegedraai. Hulle het hom ’n f****** white bastard genoem en gesê apartheid is verby,” het sy gesê.
“Hulle het, soos met die vorige inbraak, daarop aangedring dat ons hulle na nóg ’n kluis neem, terwyl ons net die een het.”
Twee van die mans het mev. Adler na die egpaar se studeerkamer gesleep, ’n vuurwapen in haar mond gedruk en gesê hulle gaan haar verkrag as sy nie vir hulle geld gee nie.
“Toe hy my broek en onderklere afruk, het ek gesê ek het vigs, maar hy het net gelag en gesê: ‘Toemaar, ek ook’.”
“Ek het sy makker gesmeek om my te help, maar hy het net gemaak of hy my nie hoor nie,” het sy gesê. Een van die mans het haar toe onsedelik aangerand.
Nadat die mans met haar trouring, beursie, sleutels en ’n naelstel gevlug het, kon haar man daarin slaag om homself te bevry.
“Hy moes kaalvoet oor ’n die elektriese omheining klim en het sy voete erg beseer,” het sy gesê.
Komm. Oswald Reddy, Johannesburgse polisiehoof, het aan Amanda Roestoff gesê drie top-polisiebeamptes gee aandag aan dié voorval en dat ’n uitkenningsparade binnekort gehou sal word. “Die polisielede wat met die motor se registrasienommer verbind is, hét ’n alibi, maar alle moontlikhede word ondersoek.”
07-12-2006, 09:32 AM #893
Gauteng maak plan teen misdaad bekend
"Die paaie in Gauteng is soos longe vir misdadigers!"
Só het Gauteng se LUR vir veiligheid en sekuriteit, mnr. Firoz Cachalia, gister gesê toe hy die polisie in dié provinsie se agtpuntplan bekend gemaak het om misdaad oor die volgende ses maande te verminder (sien onder).
Cachalia het hom in Johannesburg sterk uitgespreek teen misdaad en gesê dat sy doelgerigtheid nie afgemaak moet word as net nóg 'n "mediafoefie" nie.
Hy meen egter die bekamping van misdaad is nié net die polisie se probleem nie, en het weer eens 'n beroep gedoen vir die samewerking van die gemeenskappe om 'n beter inligtingsnetwerk te bewerkstellig.
Cachalia meen mense wat gesteelde goedere koop, agterdogtig is oor die bedrywighede van hul bure en dit nie aanmeld nie, onwettige immigrante werk aanbied en wetstoepassing op Gautengse paaie probeer vermy, moet nié hul monde vol hê oor die hoë voorkoms van misdaad nie.
Sy plan, wat daarop gerig is om veral rooftogte by huise en sake-ondernemings, kapings, transitorooftogte, taxi-geweld en inbrake te bestry, is volgens Cachalia reeds in werking gestel.
Die plan is om " 'n aanvaarbare daling in ernstige misdaad" te sien voor die Wêreldbeker-sokkertoernooi in 2010 in Suid-Afrika.
Die teenwoordigheid van onwettige immigrante in Gauteng steek Cachalia ook dwars in die krop.
"Suid-Afrikaners het absoluut die reg om woedend te wees oor mense wat oor die landsgrense heen stroom om ernstige misdrywe hier te pleeg," het hy gesê.
Cachalia het gesê die meeste ernstige misdrywe word deur mense van Zimbabwe, Mosambiek, China, Israel en Pakistan gepleeg.
Hy het gesê hy voel sterk daaroor dat die polisie nouer bande moet smee met die "wettige" buitelanders wat inligting met die polisie kan deel oor onwettige immigrante. "As ons dan so dié gaping kan oorbrug, kan ons die misdadigers vasstrek waar hul nes maak."
Die verbetering van misdaadintelligensie-netwerke blyk steeds die grootste uitdaging vir Cachalia te wees.
So wil polisie misdaad vasvat:
Verhoogde mobilisering van polisie-hulpmiddels;
Verdubbeling van polisie-reserviste;
Beter reaksietye op misdrywe van 'n ernstige aard;
Verskerpte pogings om die mees gesoekte misdadigers vas te trek;
Toeslaan op onwettige vuurwapens;
Dienslewering deur die ses 10111-nooddiens-sentrums wat elk bykans 80 000 oproepe per maand hanteer, geniet dringed aandag;
Spoorweg-polisiëring sal weer ingestel word;
Om mense aan te moedig om meer betrokke te raak by die bekamping van misdaad.
07-12-2006, 09:34 AM #894
Nqakula appelleer teen beslissing dat hy moet opdok ná skote
Mnr. Charles Nqakula, minister van veiligheid en sekuriteit, gaan volgende maand in die konstitusionele hof verlof vra om te appelleer teen ’n beslissing van dié hof waarin hy indirek aanspreeklik bevind is aan ’n “orgie van gewelddadige skietery” wat een man ’n kwadrupleeg gelaat het.
Dié “gewelddadige skietery” het in Oktober 1995 plaasgevind en mnr. Allister Luiters ’n tetrapleeg gelaat ná hy van agter in die been en nek geskiet is. Mnr. Lionel Siljeur, wat toe ’n polisieman was, het op Luiters, ’n onskuldige voetganger, en agt ander mense losgetrek waarvan Luiters die ergste beseer is. Siljeur is in 1998 skuldig bevind op agt klagte van poging tot moord en tot 11 jaar tronkstraf gevonnis.
Luiters het Nqakula gedagvaar om skadevergoeding omdat hy Siljeur se werkgewer was en dus indirek aanspreeklik was vir die skade wat Luiters opgedoen het. Hy het verder in sy hofstukke aangevoer Siljeur het, hoewel hy van diens was dié aand, mense gejaag wat hom glo beroof het en het daarom amptelike polisiewerk gedoen.
Nqakula het in antwoord aangevoer dat hoewel Siljeur in die polisie was en sy dienspistool gebruik het, hy nie tydens die skietery polisiewerk gedoen het nie. Nqakula is daarom nie vir sy wandade verantwoordelik nie.
Nqakula het teen die uitspraak van die Kaapse hooggeregshof, wat beslis het Siljeur het die aand in sy hoedanigheid as ’n polisieman opgetree en hy (Nqakula) is daarom ook verantwoordelik, geappelleer, maar die konstitusionele hof het die eerste beslissing in Maart bekragtig en gelas Nqakula moet nou ook Luiters se regskoste betaal.
Nqakula wil nou egter appelleer teen dié beslissing en voer aan sowel die hooggeregshof wat die saak verhoor het as die konstitusionele hof in hul beslissing daarna was verkeerd in hul besluit dat Siljeur daardie aand as ’n polisieman opgetree het. Hy sê Siljeur het homself daardie aand nooit as ’n polisieman geïdentifiseer of gesê hy wil enigiemand arresteer nie. Daar was dus geen rede om te dink Siljeur was ’n polisieman nie – “dit blyk dat hy vir redes wat steeds onduidelik is, amok gemaak het”, en daarom is die minister nie aanspreeklik nie.
Die aansoek om verlof tot appèl word in Augustus aangehoor.
07-12-2006, 09:37 AM #895
Groot bende oorrompel wagte, steel R1,7 miljoen se toelaes
Durban. – ’n Groot bende rowers wat uit verskillende rigtings op ’n welsynkantoor in Umlazi suid van die stad toegeslaan het kort nadat geld vir toelaes afgelewer is, het drie wagte gewond en met R1,7 miljoen weggekom.
Amptenare was nog besig om die pas afgelewerde geld in ’n kantoor te tel wat deur veiligheidswagte bewaak is, toe die meer as vyftien rowers gister omstreeks 07:30 toegeslaan het, het insp. Thulani Mkhize, polisiewoordvoerder, gesê.
Van die rowers het volgens hom deur die die Maweleni-sentrum se hoofhek gestorm, terwyl ander oor die heining gespring en die gebou by sy-ingange binnegegaan het.
In ’n skietgeveg by die administratiewe kantoor waar die geld getel is, is drie veiligheidswagte gewond. Een van dié wagte is in ’n bedenklike toestand.
Die rowers het altesame vyf vuurwapens – gewere, ’n haelgeweer en rewolwer – van die wagte afgeneem voordat hulle met die geld gevlug het.
Die toneel was met ’n groot hoeveelheid patroondoppies besaai, het Mkhize gesê.
Ná die klaarblyklik goed beplande rooftog het die bende twee motors in die omgewing gekaap om mee weg te jaag, het dir. Johan Booysen, provinsiale bevelvoerder van die polisie se eenhede teen ernstige geweldmisdaad, gesê.
Dié motors, asook twee van die bende se wegjaagmotors, is kort ná die rooftog op verskillende plekke in Umlazi se W-seksie gevind.
Drie van die veiligheidswagte se wapens is in dié motors gelos, waarvan een vol bloed was nadat een van die rowers vermoedelik in die skietgeveg gewond is, het Booysen gesê.
07-12-2006, 03:26 PM #896
Die vierkleur wat gaan wapper voor 2010
Geliefde vriende, Volksgenote en belangstellendes,
Die afgelope twee jaar vandat ek uit die gevangenis op borg uit is, het ek met elke persoon in ’n leiersposisie met wie ek kon kontak maak, ’n gesprek gevoer. Almal het met my saamgestem dat ons as volk ernstige bedreigings in die oë staar. Die aanslag is op elke lewensterrein is geweldig. Ons kulturele- en Volkseie word meedoënloos vernietig en ons situasie is reeds op die vlak van VOLKSMOORD.
Aan elkeen het ek die vraag gevra wat sy oplossing is. Niemand kon met ’n konkrete antwoord kom nie.
Vanaf Desember 2004 het ons onverpoos gewerk aan ’n moontlike oplossing.
Langs die pad is die volgende bakens opgerig:
1. Die Majuba Deklarasie (die onafhanklikheidseis van die Boerevolk)
die oorhandiging van die Eis van die Boerevolk is oorhandig aan
ii) Mbeki, aan
iii) Rudolfo Stavenhagen van die VN,
iv) Sinn Fein
v) sowel as aan 19 Ambassades.
2. Die oprigting van ’n webwerf: Die Plaaswerf by www.boerevryheid.co.za
3. Die totstandkoming van die Boerevolk Vryheidstigting
4. Die Optog van die Vroue van die Boerevolk waartydens die Majuba Deklarasie amptelik aan die Kantoor van die President oorhandig is.
5. Die Seminaar oor Identiteit
6. Die Bosberaad oor die vryheid van die Volk waartydens daar
a. Besluit is om verderaan van- en namens die BOEREVOLK te praat en te handel.
b. ’n Ekonomiese Komitee wat die finansiële aspekte sal beplan het tot stand gekom.
c. ’n Jeugberaad beplan het, waartydens die Jeug van die Boerevolk tot stand gebring is.
d. ’n Besluit om ’n verkiesing te reël op die 9de Desember waartydens daar ’n Boerevolk Verteenwoordigende Raad tot stand sal kom.
e. ’n Boerevolk Verkiesingskommissie wat alle aspekte rondom die verkiesing sal hanteer.
7. ’n Besoek aan die Parlement waartydens die saak van die Boerevolk onomwonde aan die verteenwoordigers van die Speaker die Majuba Deklarasie weereens amptelik in ontvangs geneem het.
8. ’n Persverklaring op 31 Mei 2006 waartydens die gesprek in die Kaap volledig weergegee is.
9. Verskeie onderhoude is reeds met oorsese Radiostasies gevoer.
10. ’n Opvolgbesoek aan die Kaap wat binne die volgende dae sal plaasvind.
11. Die daadwerklike oprigting van Laers wat amptelik op 1 Julie begin het
a. Verskeie inligtingsvergaderings word beplan, oa in Natal, Noord Transvaal, Noord-Kaap, Wes Transvaal, Oos Transvaal, in en om Pretoria waar Laers opgerig gaan word.
12. My versoek aan u is, as volg: Raak asseblief betrokke by die inisiatiewe en help om die Boerevolk weer sy selfrespek en bestaansreg te help verkry. Help en wees deel van die aksie sodat ons weer oor onsself kan regeer in ’n eie onafhanklike gebied.
a. Reël ’n Inligtingsvergadering
b. Help om ’n Laer te stig
c. Neem deel aan die Plaaswerf
d. Versprei die inligting
e. Help om vonkposadresse van belangstellendes en moontlike belangstellendes, in die hande te kry en aan die Kantoor van die Volksekretaris deur te stuur.
Gaan klik op die volgende skakels:
Dr. Johan (Lets) Pretorius
Asb Volksgenote, dit is my gebede dat ons almal sal hande vat en sal saam staan in die saak, mekaar opreg sal ondersteun om die verskil te maak, dit is ons lewe, ons toekoms en die toekoms van ons kinders, kleinkinders, broer en suster, moeder en vader, ons geliefde familie.
07-13-2006, 02:01 AM #897
Vergete vegters teen kommunisme
Die vrylating van drie mense uit 'n tronk in Zimbabwe waar hulle 19 jaar lank aangehou is as spioene van die ou bedeling, het die kollig laat val op een van die lelike aspekte van daardie tyd. Dit is die wyse waarop mense wat hul lewens, hul vryheid en hul aansien in die openbare lewe ter wille van die behoud van daardie bestel opgeoffer het, verstoot, vergeet en versaak is in die oorskakeling na die nuwe bedeling.
Met sy terugkeer na Suid-Afrika na sy vrylating uit die Zimbabwese tronk het een van hulle, Kevin Woods, in 'n onderhoud met Radio Pretoria vir die eerste keer onthul hoe hy as 'n lid van Zimbabwe se veiligheidsdiens waardevolle inligting oor ANC-kaders in daardie land aan die destydse Suid-Afrikaanse veiligheidsdienste voorsien het - totdat hy en sy makkers in 1987 betrap is in 'n operasie wat skeefgeloop het en toe tronk toe gestuur is.
Wat hy ook onthul het, is hoe die Suid-Afrikaanse regering van destyds onmiddellik sy rug op hulle gekeer het en hulle aan hul eie lot oorgelaat het. Volgens Woods was daar verskeie kere daarna 'n geleentheid waar Suid-Afrika kon aangedring het op hul vrylating in ruil vir hulp wat aan Zimbabwe gegee is, maar daar het niks gebeur nie.
Daar is ook ander gevalle van mense binne Suid-Afrika wat aangekla is of nou opnuut weer met moontlike aanklagte gedreig word, wat geen hulp, bystand of ondersteuning van enige van die politici van daardie tyd kry nie. Die enigste mense wat hulle blykbaar bystaan is senior amptenare soos polisiehoofde en top weermagoffisiere van daardie tydperk wat sonder om te skroom vir hul eertydse ondergeskiktes in die bresse probeer tree.
Dit is hierdie versaking van mense wat dikwels die vuil werk van andere se beleid en besluite moes doen, wat ons beskou as 'n ernstige klad op die regering van daardie tye. Toe onderhandel moes word vir mense wat aktief in die stryd gestaan het, was blykbaar net die ANC by die vergadering.
Die erfenis van afsonderlike ontwikkeling wat dr Hendrik Verwoerd nagelaat het, het geen beleid of optrede ingevolge daarvan gehad waarvoor ons vandag skaam hoef te wees nie.
Dit was eers toe daar ná 1978 deur die Botha-bewind begin is om afsonderlike ontwikkeling af te takel en te vervang met 'n beleid van sogenaamde magsdeling, dat daar optredes en insidente voorgekom het wat 'n wrang smaak in die mond gelaat het.
En dit is die skandalige wyse waarop sommige mense wat in die geweld en bloedvergietig van daardie tyd vasgevang was deur die politici versaak en verstoot is wat ons noop om aan te dring dat daar nou iets aan die saak gedoen word.
Waar daar duidelike versaking was van verpligtinge teenoor hierdie mense, is dit nodig dat dit op een of ander wyse reggestel word.
Sekerlik kan FW de Klerk en sy kabinetslede nou voorspraak by die ANC-regering gaan doen dat mense soos Woods erkenning kry as volwaardige werknemers van daardie bestel wat net soveel op pensioen geregtig is as die Apla en MK-lede of die veiligheidsmagte se lede wat nooit aangekla is nie. Dit sal help om die onreg wat teenoor hierdie mense gepleeg is, reg te stel.
07-13-2006, 02:05 AM #898
Nelspruit. – Ambulansdienste in groot dele van Mpumalanga is gister verlam nadat sowat 400 ambulanspersoneellede begin staak het.
Die departement van gesondheid in dié provinsie se beweer*de gesloer om die griewe van sy 600 ambulanspersoneellede te takel, het gister tot gevolg gehad dat geen ambulansdienste in die Hoëveld en Oostelike Hoë*veldstreke beskikbaar was nie.
Die 400 stakers is van die Nkangala- en Gert Sibandestreke. Nie eens die telefone by die noodsentrums is beantwoord nie.
Ambulanspersoneel in die Ehlanzenidistrik (Laeveld) het nie gister saam gestaak nie. Hulle sal moontlik vandag met húl protesoptrede begin.
“As daar nou ’n groot ongeluk of iets gebeur, sal die bestuur dalk tot besinning geruk word. Ons wil lewens red, maar hulle kan nie aanhou om ons peanuts te betaal nie,” het mnr. Frank Mathelela, ’n skofleier van die ambulansdiens in Middelburg, gesê.
“Ons sien nie ons gesinne nie, want ons moet oortyd werk net om te oorleef. Ek is die voorsiener in die huis en kry net R2 500 per maand.
“As ek agt dae oortyd in ’n maand werk, kan ek my salaris tot R4 300 aanvul.”
Khoza sê hulle is vasberade dat daar dié keer aan hul eise voldoen moet word en dat hulle sal staak solank as wat nodig is. “Ons doen dieselfde soort werk as ander noodwerkers soos die polisie. Waarom kry ons nie ook betalings soos gevaartoelaes nie?
“Elke keer as ons dink die probleme word uitgesorteer, word ’n nuwe direkteur in beheer van ons sake aangestel. Ons sukkel nou al sedert 1999 hiermee,” het hy gesê.
Gister se staking kom skaars vier weke nadat die Mpumalanga-ambulansdiens na die regeringskompleks in Nelspruit opgeruk het en met ’n volskaalse staking gedreig het as onder meer ongelyke salarispakkette nie reggestel word nie.
Mnr. Fanyana Sibanyoni, woordvoerder van die stakers, het gister gesê dat daar ná hul dreigemente in Junie met die nuwe superintendent-generaal van die departement, dr. E.T.C. Moloko, vergader is.
”Daar is sekere beloftes gemaak, maar sedertdien het hy niks gedoen nie,” het Sibanyoni gesê.
Die besware gaan hoofsaaklik oor groot salarisongelykhede in die salarisskale van ambulansmanne wat van die destydse Streekdiensteraad na die provinsie oorgeplaas is, en die provinsie se ambulanspersoneel.
Mnr. Dumisani Mlangeni, woordvoerder van die departement van gesondheid, het gister gesê hulle is nog besig om ondersoek in te stel oor die impak wat die staking op dienslewering het. Hy sê dat hulle nog nie die hulp van die private ambulansdienste ingeroep het om die krisis op te los nie.
“Die departement het beperk*te geld, en ons versoek die stakers om terug te keer na die onderhandelingstafel. Ons het reeds ’n aanbod aan hulle gedoen, maar hulle het nog nie daarop gereageer nie.”
Sibanyoni ontken dat hulle ’n aanbod gekry het.
07-13-2006, 02:07 AM #899
‘Metropolisie’ trek mans af, kaap bakkie
13 Julie 2006
Nóg twee lede van die publiek het eergister die slagoffers geword van ’n rowerbende wat hulself as wetstoepassers – dié keer metropolisiebeamptes – voorgedoen het.
Dít kom skaars ’n dag nadat ’n Johannesburgse egpaar aangerand en beroof is toe vier mans – kompleet met polisie-uniforms, koeëlvaste baadjies én ’n geboeide “verdagte” – hulle Maandag in hul huis in ’n luukse veiligheidskompleks oorval het.
Mnr. Danie van Rooyen (39), eienaar van ’n vervoermaatskappy in Vanderbijlpark, het gister vertel hoe ’n bakkie met twee van sy bestuurders eergister omstreeks 07:50 by die Cleveland-afrit op die M2-hoofweg gekaap is nadat twee “metropolisiebeamptes” hulle afgetrek het.
“Dié rowers, wat duidelik gemerkte Johannesburgse metropolisie-uniforms aangehad het, het ’n vuurwapen uitgehaal en dit op die bestuurder en passasier gerig,” het Van Rooyen gesê.
“Hulle het toe die bakkie, met sowat R240 000 se sigarette agterin, gesteel en my personeel in twee afsonderlike motors geprop en sowat twee uur later eers afgelaai.”
Van Rooyen, wat twee maande gelede ook amper deur twee mans met polisie-uniforms gekaap is, het gesê dié rowers het gewaarsku dat sy bestuurders reeds geruime tyd dopgehou word en dat hulle “wéér sal toeslaan”.
“Ek moet vandag (gister) reeds weer rondry, maar ek sal beslis nie stop vir enigiemand nie. Hoe weet mens wie is regtig polisielede en wie wil jou leed aandoen? Wie gaan die publiek beskerm as die land se wetstoepassers ons beroof, aanrand en kaap?”
Mnr. Harris Adler (66) en sy 57-jarige vrou, Susan, is Maandag oorval toe “polisielede” voorgegee het dat hulle ’n vorige inbraak by dié huis in Sandown, Sandton, ondersoek.
Hulle is vasgebind, in die gesig geslaan en beroof en me. Harris is deur een van die mans onsedelik aangerand.
Die polisie het reeds aangedui dat drie top-polisiebeamptes aangesê is om dié voorval te ondersoek nadat die verdagtes se motor na die Hillbrow-polisiekantoor nagespeur is. Sr. supt. Mary Martins-Engelbrecht, provinsiale polisiewoordvoerder, het gesê alles dui daarop dat die verdagtes se motor se nommerplate vervals is.
Sy het gesê hoewel die polisie bewus is van verskeie voorvalle waar rowers glo in polisie-uniforms toegeslaan het, het dit in die meeste van dié gevalle later aan die lig gekom dat dit nie “regte polisie-uniforms” was nie.
“Ons weet van gevalle waar rowers onwettig in die besit van uniforms was, maar dit is onmoontlik om te sê hóé maklik bekombaar dit is.”
’n Polisiebron het gister aan Beeld gesê dat dit “verspot maklik” is vir rowers om uniforms en selfs diensmotors en -pistole vir hul misdrywe te bekom.
“Ons weet van verskeie voorvalle waarby polisiebeamptes sélf betrokke is of hul uniforms of vuurwapens aan misdadigers uitverhuur – dit gebeur meer gereeld as wat jy kan glo,” het die bron gesê.
“In baie van dié gevalle word daar nooit ver gevorder met die ondersoek nie.”
Nóg ’n ingeligte het gesê sommige misdadigers word polisiereserviste, bloot om toegang tot vuurwapens, ammunisie en uniforms te kry.
07-13-2006, 02:15 AM #900
Skeptisisme oor misdaadplan
Die Gautengse polisie se ses-maande-aksieplan om misdaad hok te slaan, het gister gemengde reaksie ontlok.
Opposisiepolitici is nie so optimisties soos mnr. Firoz Cachalia, LUR vir veiligheid en sekuriteit, dat sy agtpunt-plan – wat hy eergister aangekondig het – sal vrugte dra nie.
“Ek is bly hy (Cachalia) sê hy sal bedank as dié plan nie werk nie. Enige inisiatief word verwelkom, maar ’n mens moet versigtig wees as jy te veel belowe,” het mnr. John Moodey, DA-woordvoerder oor gemeenskapsveiligheid in Gauteng, gesê.
Dié party wonder waar al die polisiebeamptes skielik vandaan gaan kom om die plan te laat werk.
“Het hulle ekstra gaan aanstel? Ons almal weet dat as die polisie uit een gebied onttrek word, daar meer misdaad in daardie gebied gaan wees,” het Moodey gesê.
Mnr. Boiki Tsedu, woordvoerder van die polisievakbond Popcru, het gesê dat hulle hul lede vra om dié plan te ondersteun “en ’n aktiewe rol te speel in dié maatskaplike beweging teen misdaad wat beplan word. Popcru verwelkom dié plan maar glo dat dit net sal werk as gemeenskappe betrokke raak en “nie net agteroorsit en kritiek lewer nie.”
Hoofsupt. Wayne Minnaar, woordvoerder van die Johannesburgse metropolisie, wou nie veel van die beplande metropolisie-aksie in en rondom die provinsie se stede uitlap nie, maar het gesê die Johannesburgse metropolisie se huidige misdaadoperasies, soos Operasie Token Days, gaan onverpoos voort.
Me. Lisa Vetten, ’n senior navorser by die Tshwaranang Legal Advocacy Centre, is teleurgesteld dat misdrywe teen vroue en kinders nie uitgelig is as een van die prioriteite in Cachalia se aksieplan nie.
“Ek is seker daar moet ’n rede daarvoor wees.
“Dit sou vertroue in die polisie kon herstel as die publiek aangemoedig sou word om die voorvalle van gesinsgeweld en kindermishandeling aan te meld, wetende dat dit prioriteit sal geniet.”